Konserê Amîda dewam kenê ke hetê Odaya Bazirganî û Sanayî ya Amedî (DTSO) û Ma Mzuîkî ra yenê serûberkerdene.  Konserê Amîda yê 6. zî Pirdê Gelîya Godernî yê mabênê Pasûr û Farqînî de, Pirdê Malabadî ya mabênê Farqîn û Êlihî de û Pirdê Dehderî de ameyî girewtene.
Konser de Anadolu Quartet, hunermendê Ma Muzîkî, Miraz, Rukene Yilmaz û Egît Işik deyîran vanê.
Konserî 1ê êlule de saete 20.00 de hesabanê medyaya dîjîtale yê DTSOyî de do bêrê weşanayene. Konserê Amîda yê 6. dîyarîya Aram Tîgranî û 1ê Êlule Roja Haştîye ya Dinya yenê kerdene.
Konser de bi kirdkî, kirdaskî, sorankî, tirkî û armenîkî 16 deyîrî ameyî vatene.
